Nathan Fillion

Nathan Christopher Fillion (sündinud 27. märtsil 1971 Edmontonis) on Kanada filminäitleja.

Ta on tuntud tänu Richard Castle'i rollile ABC draamasarjas "Castle" ja ka tema karjääri varasema rolli Kapten Malcolm Reynolds televisioonisarjas "Firefly".

Lapsepõlv ja haridus 
Fillion sündis inglise keele õpetajate Cookie ja Bob Fillioni pojana. Tal on vanem vend Jeff. Ta õppis Edmontonis Püha Kolmainsuse Katoliiklikus Keskkoolis ning seejärel Albertas Concordia ülikooli kolledžis ja Alberta ülikoolis.

Karjäär (1994–2009) 
 Olles töötanud mitmes teatris (Theatresports), teleseriaalis ja filmis, nagu näiteks improviseeritud seebiooper "Die-Nasty", kolis Fillion 1994. aastal New Yorki, kus ta teleseriaalis "One life to live" mängis Joey Buchanani. Selle eest nimetatai ta ka 1996. aastal Emmy kandidaadiks noore draamasarjanäitleja kategoorias, ent ei võitnud seda.
1997 lahkus ta sellest sarjast ja kolis Los Angelesse, et jätkata näitlejakarjääri teistes projektides (tulles tagasi saatesarja lühikeseks ajaks 2007). Pärast kolimist oli ta kõrvalosatäitja sarjas "Two Guys, a Girl, and a Pizza Place".

 1998. aasta filmis "Reamees Ryani päästmine", mis järgmisel aastal nimetati Oscari kandidaadiks parima filmi kategoorias, mängis ta James Frederick Ryanit.
 2002 mängis ta peaosa, Malcolm Reynoldsit ulmeseriaalis ja kosmosevesternis "Firefly". Sama rolli mängis ta selle seriaali põhjal tehtud 2005. aasta filmis "Serenity: Põgenemine uude maailma".
 2003 mängis ta seriaalis "Vampiiritapja Buffy" 5 osas sarimõrvar Calebit.
 2007–2008 mängis ta sarja "Meeleheitel koduperenaised" 12 osas doktor Adam Mayfairi.
 2009 mängis ta filmis "Wonder Woman" nimitegelase Wonder Womani kaasvõitlejat ja armastatut Steve Trevorit.

Kanada filminäitlejad
Sündinud 1971